26 ຄົນແລ້ວເສຍຊີວິດ ຍ້ອນການລະບາດ ຂອງເຊື້ອ E-Coli (ເບິ່ງວີດີໂອ)
ຈຳນວນຜູ້ເສຍຊີວິດ ຈາກການລະບາດ ຂອງເຊື້ອ E-Coli ໃນຢູໂຣບ ເພີ່ມຂຶ້ນເປັນ ບໍ່ຕໍ່າກວ່າ 26 ຄົນ
ເຈົ້າໜ້າທີ່ເຢຍຣະມັນກ່າວວ່າ ຈຳນວນຜູ້ເສຍຊີວິດຍ້ອນການລະບາດຂອງເຊື້ອ E-Coli ທີ່ຮ້າຍແຮງສຸດໃນຢູໂຣບໄດ້ເພີ່ມຂຶ້ນເປັນຢ່າງນ້ອຍ 26 ຄົນແລ້ວ ເຈົ້າໜ້າທີ່ເວົ້າວ່າ ນອກນັ້ນຍັງມີອີກ 2,600 ຄົນໄດ້ລົ້ມປ່ວຍນັບແຕ່ທ້າຍເດືອນແລ້ວນີ້ ເປັນຕົ້ນມາ ອັນເປັນຜົນເນື່ອງມາຈາກ ເຊື້ອບັກເຕເຣຍລຶກລັບທີ່ວ່ານີ້ ພວກເຄາະຮ້າຍ ເກືອບທັງໝົດແມ່ນອາໄສຢູ່ໃນເຢຍຣະມັນຫຼືບໍ່ກໍເຄີຍໄປຢ້ຽມຢາມພາກເໜືອຂອງປະເທດ ເຢຍຣະມັນມາກ່ອນ ພວກເຈົ້າໜ້າທີ່ຍັງບໍ່ສາມາດຄົ້ນພົບແຫຼ່ງທີ່ມາຂອງເຊື້ອດັ່ງກ່າວນີ້ເທື່ອ ໃນການຕ່າວປີ້ນ ຄວາມສົງໄສໃນຂັ້ນຕົ້ນນັ້ນ ພວກນັກສືບສວນເຢຣະມັນ ໄດ້ປະຕິເສດ ກ່ຽວກັບຄວາມເປັນໄປໄດ້ທີ່ວ່າ ເຊື້ອດັ່ງກ່າວມາຈາກພືດພັກທີ່ປອດສານເຄມີທີ່ປູກຢູ່ໃນ ເຢຍຣະມັນເອງ ຕະຫຼອດທັງສະລັດ ໝາກເລັ່ນ ແລະໝາກແຕງ ທີ່ສົ່ງມາແຕ່ປະເທດສະ ເປນ ລັດຖະມົນຕີກະເສດຂອງສະເປນ ທ່ານນາງ Rosa Aguilar ໄດ້ທວງໃຫ້ເຢຍຣະ ມັນຊົດເຊີຍໂດຍເຕັມຕໍ່ການເສຍຫາຍຂອງພວກຊາວໄຮ່ຊາວສວນຢູ່ໃນປະເທດຂອງທ່ານ ນາງ ໃນມື້ວັນພຸດວານນີ້ ພວກຊາວໄຮ່ຊາວສວນສະເປນທີ່ລາຍໄດ້ ໄດ້ຮັບຜົນກະທົບຢ່າງໜັກ ຈາກການລະບາດຂອງເຊື້ອ E-Coli ນັ້ນ ໄດ້ເອົາໝາກໄມ້ແລະພືດຜັກ 30 ໂຕນໄປແຈກ ຢາຍໃຫ້ແກ່ຜູ້ຄົນທີ່ນະຄອນຫຼວງມາດຣິດ ລຸນຫຼັງທີ່ໄດ້ມີການເຈລະຈາຫາລືກັນຢ່າງເຜັດຮ້ອນ ໃນມື້ວັນພຸດວານນີ້ແລ້ວ ຫົວໜ້າກະ ເສດຂອງສະຫະພາບຢູໂຣບ ທ່ານ Dacian Ciolos ກໍໄດ້ເພີ່ມ ການສະເໜີໃຫ້ຄວາມ ຊ່ອຍເຫຼືອຂອງທ່ານ ຂຶ້ນເປັນ 306 ລ້ານໂດລາເພື່ອຊ່ອຍໃຫ້ພວກຊາວໄຮ່ຊາວສວນຟື້ນ ໂຕຄືນຈາກການສູນເສຍຈຳນວນນຶ່ງ ຍ້ອນຜົນລະປູກທີ່ບໍ່ໄດ້ຂາຍ ເນື່ອງມາຈາກວິກິດການ ໃນການລະບາດຂອງເຊື້ອ E-Coli ໃນຂັ້ນຕົ້ນນັ້ນທ່ານໄດ້ສະເໜີໃຫ້ເງິນຊ່ອຍເຫຼືອ 220 ລ້ານໂດລາ